KLASA: 003-06/16-01/04

URBROJ:2123/02-26-16-04

Na temelju članka 126 i 127. Zakona o odgoju i obrazovanju u osnovnoj i srednjoj školi («Narodne novine», br. 87/08., 86/09., 92/10., 105/10, 90/11., 5/12., 16/12., 86/12., 126/12, 94/13. i 152/14.) i članka 67. Statuta Osnovne škole Berek, Berek Školski odbor Osnovne škole Berek, Berek raspisuje

**NATJEČAJ**  
**za izbor i imenovanje ravnatelja/ravnateljice škole**

Uvjeti: Za ravnatelja može biti izabrana i imenovana osoba koja ispunjava uvjete propisane u članku 126. stavcima 1.-3. Zakona o odgoju i obrazovanju u osnovnoj i srednjoj školi («Narodne novine», br. 87/08., 86/09., 92/10., 105/10, 90/11., 5/12., 16/12., 86/12., 126/12, 94/13. i 152/14.).

Uz prijavu na natječaj kandidati su dužni priložiti **u izvorniku ili ovjerenom presliku**:

* životopis
* domovnicu
* dokaz o završenom studiju
* dokaz o položenom stručnom ispitu odnosno da je osoba oslobođena obveze polaganja
* dokaz o stažu osiguranja (potvrda ili elektronički zapis Hrvatskog zavoda za mirovinsko osiguranje od radno pravnom statusu) i dokaz o stažu na odgojno obrazovnim poslovima (potvrda školske ustanove o vrsti i trajanju poslova),
* dokaz (odluka o imenovanju ravnatelja) da u trenutku prijave na natječaj obavlja poslove ravnatelja/ice u najmanje drugom uzastopnom mandatu za osobe koje se kandidiraju temeljem članka 126. stavak 3. Zakona o odgoju i obrazovanju u osnovnoj i srednjoj školi
* dokaz (uvjerenje nadležnog suda) da se u trenutku podnošenja prijave na natječaj protiv osobe ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi (ne starije od 60 dana)

Na natječaj se mogu javiti osobe oba spola.

Ravnatelj/ica se imenuje na vrijeme od 5 godina.

Nepotpune i nepravovremene prijave neće se razmatrati.

**Rok za podnošenje prijava je 8 dana od dana objave natječaja.**

Prijave s navedenom dokumentacijom dostaviti na adresu: **Osnovna škola Berek, Berek 73, 43232 Berek, s naznakom »Za natječaj za izbor i imenovanje ravnatelja – ne otvarati»**.

O rezultatima natječaja kandidati će biti obaviješteni pisanim putem u roku od 45 dana od isteka roka za podnošenje prijava.

Predsjednica Školskog odbora:  
Višnja Vukoja Veljačić